Üldkohtu (seitsmes koda) 11. juuli 2019. aasta otsus – IPPT PAN vs. komisjon ja REA

(kohtuasi T‑805/16)

Vahekohtuklausel – Teadusuuringute, tehnoloogiaarenduse ja tutvustamistegevuse kuues ja seitsmes raamprogramm – Otsus tagasinõudmise kohta seeläbi, et tasaarvestatakse lepingu täitmisest tulenevad liidu võlgnevused – Tõhus kohtulik kaitse – Õigus pöörduda ombudsmani poole – Finantsmäärus – Võlgnevuse kindel laad– Õiguspärane ootus – Diskrimineerimiskeelu põhimõte – Hea halduse põhimõte – Võimu kuritarvitamine – Lepinguline vastutus – Auditiaruanne – Rahastamiskõlblikud kulud

1. Kohtumenetlus – Pöördumine Üldkohtusse vahekohtuklausli alusel – Üldkohtu pädevus, mis on määratletud üksnes ELTL artiklis 272 ja vahekohtuklauslis – Lepingu suhtes kohaldamisele kuuluvate materiaalõigusnormide kohaldamine (ELTL artikkel 272) (vt punkt 43)

2. Euroopa Liidu eelarve – Liidu rahaline abi – Abi saaja kohustus täita abi andmise tingimusi – Lepingud, mis on sõlmitud teadusuuringute, tehnoloogiaarenduse ja tutvustamistegevuse eriprojekti raames – Rahastamine, mis katab ainult tegelikult kantud kulud – Deklareeritud kulude tegelikkusele vastamise tõendamine – Puudumine – Abikõlbmatud kulud (ELTL artikkel 317) (vt punktid 61 ja 115)

3. Euroopa Liidu eelarve – Liidu rahaline abi – Abi saaja kohustus täita abi andmise tingimusi – Rahastamine, mis katab ainult tegelikult kantud kulud – Deklareeritud kulude tegelikkusele vastamise tõendamine – Tõendamiskoormise jaotus (ELTL artikkel 272) (vt punkt 65)

4. Kohtumenetlus – Pöördumine Üldkohtusse vahekohtuklausli alusel – Lepingud, mis on sõlmitud teadusuuringute, tehnoloogiaarenduse ja tutvustamistegevuse eriprojekti raames – Komisjoni keeldumine võtta lepingute täitmisel kantud personalikulude majandusliku laadi hindamisel arvesse täiendavaid töötasusid – Nõue tuvastada võlgnevuste puudumine – Õiguspärase ootuse põhimõttele tuginemine – Lubamatus – Piirid – Lepingute heas usus täitmise põhimõtte järgimine (ELTL artiklid 272) (vt punktid 95–97 ja 117)

5. Kohtumenetlus – Hagimenetluse algatusdokument – Vorminõuded – Selge ja täpne kokkuvõte esitatud väidetest – Analoogilised nõuded väite toetuseks esitatud etteheidetele (vt punkt 101)

6. Kohtumenetlus – Menetlust korraldavad meetmed – Menetlustoimingud –Teabe edastamise taotlus – Liidu kohtu kaalutlusõigus (vt punkt 122)

7. Euroopa Liidu eelarve – Finantsmäärus – Liidu saadaolevate summade sissenõudmine kolmandatelt isikutelt – Sissenõudmine tasaarvestamise teel – Auditiaruandes esitatud järeldused – Mõju puudumine õigusele seda menetlust kasutada (vt punkt 132)

8. Euroopa Liidu õigus – Põhimõtted – Õigus tõhusale kohtulikule kaitsele – Ulatus (Euroopa Liidu põhiõiguste harta, artikkel 47) (vt punktid 154 ja 155)

9. Tühistamishagi– Vaidlustatavad aktid – Mõiste – Komisjoni poolt määruse nr 966/2012 alusel vastu võetud otsus võlgade ja nõuete kohtuvälise tasaarvestamise kohta – Hõlmamine (ELTL artikkel 263; Euroopa Parlamendi ja nõukogu määrus nr 966/2012) (vt punktid 171–173)

10. Tühistamishagi – Hagi otsuse peale kohtuväliselt tasaarvestada toestuslepingu alusel makstud summad – Otsus, mida saab ELTL artikli 263 või ELTL artikli 272 alusel vaidlustada – Vastuvõetavus – Lepingu sätete ja kohaldatava liikmesriigi õigusega seotud väited – Vastuvõetamatus (ELTL artikkel 263) (vt punktid 176, 177 ja 180)

11. Euroopa Liidu eelarve – Finantsmäärus – Liidu saadaolevate summade sissenõudmine kolmandatelt isikutelt – Sissenõudmine tasaarvestamise teel – Nõude vaidlustamine võlgniku poolt – Mõju puudumine õigusele seda menetlust kasutada (vt punkt 190)

12. Euroopa Liidu õigus – Põhimõtted – Õiguspärase ootuse kaitse – Tingimused – Administratsiooni antavad konkreetsed tagatised (vt punktid 206 ja 207)

13. Euroopa Liidu õigus – Põhimõtted – Võrdne kohtlemine – Rikkumine – Mõiste (vt punkt 216)

14. Euroopa Liidu õigus – Põhimõtted – Kaitseõigused – Õigus olla ära kuulatud – Ulatus (vt punkt 221)

15. Institutsioonide aktid – Põhjendamine – Kohustus – Ulatus – Otsus, mis on vastu võetud selle adressaadile teada olevas kontekstis (ELTL artikkel 296) (vt punktid 224–226)

16. Tühistamishagi – Väited – Võimu kuritarvitamine – Mõiste (vt punkt 234)

Ese

Esiteks ELTL artikli 263 alusel esitatud nõue tühistada komisjoni 6. septembri 2016. aasta otsus nõuda hagejalt tagasi kõik väidetavad võlgnevused kahe lepingu alusel, mis on sõlmitud Euroopa Ühenduse teadusuuringute, tehnoloogiaarenduse ja tutvustamistegevuse kuuenda ja seitsmenda raamprogrammi raames, tasaarvestades need summad nendega, mille REA võlgneb hagejale vastavalt toetuslepingule, mis on sõlmitud Euroopa Ühenduse teadusuuringute, tehnoloogiaarenduse ja tutvustamistegevuse kuuenda ja seitsmenda raamprogrammi raames, ning teiseks ELTL artiklil 272 rajanev nõue tuvastada, et kuuenda raamprogrammi raames sõlmitud kahest lepingust komisjonile väidetavalt tulenevaid võlanõudeid ei eksisteeri ja mõista komisjonilt ja REA‑lt välja 69623,94 eurot vastavalt eespool viidatud seitsmenda raamprogrammi raames sõlmitud toetuslepingule ning viivis.

Resolutsioon

1. Jätta hagi rahuldamata.

2. Jätta kaks kolmandikku Instytut Podstawowych Problemów Techniki Polskiej Akademii Nauki (IPPT PAN) kohtukuludest tema enda kanda ja mõista temalt välja Teadusuuringute Rakendusameti (REA) kohtukulud.

3. Jätta Euroopa Komisjoni kohtukulud tema enda kanda ning ühtlasi mõista temalt välja üks kolmandik IPPT PAN‑i kohtukuludest.